Môžem prísť a hneď začať liezť? Ako to funguje?
Lezecká stena Rozlomity disponuje dvojpodlažnou bouldorvou časťou s mäkkým dopadiskom a lezeckou stenou, kde sa lezie výlučne s lanom.
Pokiaľ si začiatočník, môžeš si vyskúšať lezenie na bouldrovke hneď, cena základného vstupného však nezahŕňa služby inštruktora, alebo osoby, ktorá Ti ukáže základy lezenia či pohybu na umelej stene.
Ak chceš liezť na umelej stene s lanom, musíš si min. 24 hod. vopred objednať osobného ističa - inštruktora. My Ti však na začiatok odporúčame jeden z našich kurzov, ktoré prebiehajú pod vedením certifikovaných inštruktorov. So sebou stačí mať pohodlné športové oblečenie, všetko potrebné vybavenie Ti požičiame.